Viborger Samler, 1839-02-14
Udenlandske Efterretninger. Storbritannien og Jrland. Den 5te Febr. om Eftermiddagen Kl. 2 aabnede Dronningen Parlamentet med følgende Tale: Mylords og Gentlemen. Jeg glæder mig veed igjen at see Dem i Parlamentet. Jeg ønsker meget Deres Raad og Bistand i et Øieblik, hvor Gjenstande af stor Vigtighed udfordre Deres alvorlige og modne Overveielse. Jeg modtager vedvarende fra de fremmede Magter de glædelige Forsikkringer og deres Ønske at opretholde de venskabelige Forhold til os. – Med Keiseren af Østerrige har jeg afsluttet en Handelstractat, der, som jeg er overbeviist om, vil formere Forbindelserne mellem mine og Keiserens Undersaatter. – Fremdeles har jeg afsluttet med Sultanen en Tractat af samme Slags, der er skikket til at stille Handelsforholdene mellem mine Lande og det tyrkiske Rige paa en bedre og sikker Fod. Jeg har befalet, at Afskrifter af begge Tractater skulle forelægges Dem. – Jeg havde i Forening med Østerrig, Frankrig, Preussen og Rusland knyttet Underhandlinger i det Øiemeed, ganske at afgjøre Tvistighederne mellem Belgien og Holland. En definitiv Fredstractat, grundet paa tidligere, for begge Partier passende Udjevninger, er altsaa foreslaaet den belgiske og hollandske Regjering. Jeg har den Tilfredsstillelse at kunne underrette Dem om, at den hollandske Regjering allerede har undertegnet Tractaten, og jeg stoler paa, at en lignende Tilmeldelse fra den belgiske Regjering vil sætte en Grændse for den Uro, som disse Forholds nuværende usikkre Tilstand maatte fremkalde. De fem Magters Enighed tilbyder tilstrækkelig Sikkerhed for Fredens Opretholdelse. – Jeg beklager Vedvaren heden af Borgerkrigen i Spanien, der gjor Fordring, paa min omhyggelige og uformindskede Opmærksomhed. - Misforhold have foranlediget min Ministers Bortfjernelse fra Hoffet i Teheran. Jeg opgiver imidlertid endnu ikke Haabet om at en tilfredsstillende Udjevning af disse Misforhold vil tillade igjen at sætte Forholdene med Persien paa den tidligere venskabelige Fod. Begivenheder, forbundne med disse selvsamme Misforhold, have givet Generalgouverneuren i Jndien Grund til at gribe Forholdsregler til Beskyttelse for de britiske Jnteresser i hiin Verdensdeel og at indgaae Forpligtelser, der torde gjøre Operationer nødvendige. Til dette Formaal ere Forbindelser gjorte, der ere tilstrækkelige til at afvise Angreb fra hvilkensomhelst Side, og at opretholde mine østlige Besiddelsers Jntegritet. – Omskabningen og Forbedringen af Municipalcorporationerne i Jrland ere væsentlig nødvendige for Velstanden i hiin Deel af mit Rige. – Fremdeles er det trængende nødvendigt, at De antage Dem Befordringen og Fuldstændiggjørelsen af de Forholdsregler, der ere anbefalede af den geistlige Commission i England, i det Øiemeed at den bestaaende Kirkes Virksomhed kan tiltage og dens Begrundelse paa Folkets Kjærlighed og Agtelse kan befæstes. – At give Loven større Kraft og Retspleien en hurtigere og sikkrere Bestyrelse ere af høieste Vigtighed for den almindelige Velfærd, og jeg er overbeviist om, at De med Omhyggelighed ville vie Dem til Prøvelsen af de Forholdsregler, der blive Dem forelagte til Opnaaelsen af dette gavnlige Formaal. Gentlemen af Underhuset. Jeg har ladet det aarlige Budget udarbeide og befalet at forelægge Dem samme. Tro de Grundsætninger af Sparsomhed, som jeg ønsker at drive igjennem i alle Statsbestyrelsens Grene, holder jeg mig forpligtet til at at anbefale den passende Omhyggelighed for den offentlige Statshuusholdnings Fornødenheder. Til Deres Troskab mod Lovene og Kjærlighed til Fædrelandet betroer jeg ganske Opretholdelsen af den Virksomhed i Jnstitutionerne, der er nødvendig til Statens Syrke og Sikkerhed. Mylords og Gentlemenn, Til min store Tilfredshed er jeg istand til at underrette Dem om, at der ved Udstedelsen af Coloniallovgivningen i alle mine vestindiske Besiddelser er foregrebet det ved Loven bestemte Tidspunct til Negrenes endelige og fuldkomne befrielse, og at Overgangen fra det interimiste Lærlingskabs-System til fuldkommen Frihed er gaaet for sig uden Forstyrrelse af den offentlige Orden og Rolighed. Nogle Forholdsregler, der torde være nødvendige til at give denne store og velgjørende Forandring fuld Virksomhed, ville, derom tvivler jeg ikke, vække Deres omhyggelige Opmærkhed. Med dyb Kummer maae jeg underrette Dem om, at Provindsen Redre-Canada paany er bleven foruroliget af Opstand, og at fjendtlige Jndfald i Ovre-Canada ere foretagne af nogle lovløse Undersaatter i de nordamericanske Stater. Forstyrrelserne af den offentlige Fred ere hurtigt bleven undertrykte af min Stridsmagt og mine canadiske Undersaatters Troskab mod Lovene. De forenede Staters Præsident har opfordret Unionens Borgere til at afholde sig fra Foretagender, der ere saa uforenelige med de mellem Storbritannien og de forenede Stater bestaaende venskabelige Forhold. Jeg har anordnet, at en fuldstændig Meddelelse af disse Begivenheder skal forelægges Dem og anbefaler disse Provindsers nærværende Tilstand til Deres alvorlige Overlæg. Jeg stoler paa, at De ville understøtte min faste Beslutning at opretholde min Krones Autoritet, og jeg er overbeviist om, at Deres Viisdom vil bestemme saadanne Forholdsregler, som ville sikkre disse Deele af mit Rige den indre Roligheds Velgierning og den fulde Nytte af deres egne store Hjælpekilder. - Det smerter mig at bemærke de haardnakkede Bestræbelser, der ere gjorte i nogle Deele af Landet paa at ophidse mine Undersaatter til Ulydighed og Modstand, mod Loven og at anbefale dem en farlig og lovstridig Fremgangsmaade. Til Tilintetgjørelsen af alle saadanne Hensigter støtter jeg mig paa Virksomheden af Loven, som det vil være min Pligt at give Kraft, paa Folkets sunde Forstand og gode Stemning, dets Vedhængenhed ved Lovens Grundsætninger og dets Afsky for Vold og Uorden. - Tillidsfuld overgiver jeg alle disse vigtige Jnteresser til Deres Viisdom og anraaber den almægtige Gud at skjænke Deres Raad Bistand og Held.